Tilkynnt var um val á Íþróttafólki Reykjavíkur í dag . Í tilefni dagsins bauð borgarstjórinn , Dagur B. Eggertsson , til móttöku í Tjarnarsal Ráðhúss Reykjavíkur . Allt frá árinu 1979 hefur stjórn Íþróttabandalags Reykjavíkur valið Íþróttamann Reykjavíkur og var þetta því í 41. sinn sem hátíðin fór fram . Í ár voru í sjöunda sinn kjörin Íþróttakarl , Íþróttakona og Íþróttalið Reykjavíkur en í fyrsta sinn í ár voru tvö lið valin , eitt karlalið og eitt kvennalið . Íþróttakarl Reykjavíkur 2019 er kraftlyftingamaðurinn Júlían Jóhann Karl Jóhannsson úr Glímufélaginu Ármanni . Júlían setti heimsmet í réttstöðulyftu og varð í þriðja sæti samanlagt á HM ásamt því að setja Íslandsmet . Íþróttakona Reykjavíkur 2019 er knattspyrnukonan Margrét Lára Viðarsdóttir úr Knattspyrnufélaginu Val . Margrét Lára varð Íslandsmeistari með Val í sumar en hún hefur skorað 255 mörk í 180 leikjum í meistaraflokki ásamt því að leika 124 landsleiki og skora í þeim 79 mörk , fleiri en nokkur önnur Íslensk knattspyrnukona . Íþróttalið Reykjavíkur í kvennaflokki 2019 er lið Vals í körfuknattleik kvenna sem varð bæði Íslands - og bikarmeistari á árinu . Íþróttalið Reykjavíkur í karlaflokki 2019 er lið KR í körfuknattleik karla sem varð Íslandsmeistari á árinu . Tólf einstaklingar og fimmtán lið frá tíu félögum voru verðlaunuð fyrir frábæran árangur á árinu 2019 í dag . Íþróttafólkið og íþróttafélögin sem að liðunum standa fengu bæði áletraða verðlaunagripi og peningastyrk í verðlaun . Íþróttabandalag Reykjavíkur og Íþrótta - og tómstundaráð Reykjavíkur veittu styrkina . Liðin sem fengu verðlaun fyrir árangurinn á árinu 2019 : Ármann – Íslands - og bikarmeistarar í sundknattleik ÍR – Íslandsmeistarar í keilu Júdófélag Reykjavíkur – Bikarmeistarar í júdó Keilufélag Reykjavíkur – Bikarmeistarar í keilu KR – Íslandsmeistarar í knattspyrnu karla KR – Íslandsmeistarar í körfuknattleik karla Skylmingafélag Reykjavíkur – Íslandsmeistarar í skylmingum TBR - Íslandsmeistarar í liðakeppni í badminton Valur - Íslandsmeistarar í knattspyrnu kvenna Valur – Íslands - og bikarmeistarar í handknattleik kvenna Valur – Íslands - og bikarmeistarar í körfuknattleik kvenna Víkingur – Bikarmeistarar karla í knattspyrnu Víkingur - Íslands - og bikarmeistarar í borðtennis Víkingur – Íslandsmeistarar í tennis Þórshamar - Íslandsmeistarar karla í kata Einstaklingarnir sem fengu verðlaun fyrir árangurinn á árinu 2019 : Arnar Davíð Jónsson , Keilufélagi Reykjavíkur Borgarstjórinn í Reykjavík , Dagur B. Eggertsson og formaður Íþróttabandalags Reykjavíkur , Ingvar Sverrisson , afhentu íþróttafólkinu og forsvarsmönnum íþróttafélaganna verðlaunin í dag . Við sama tækifæri var nýr söguvefur Íþróttabandalags Reykjavíkur kynntur í tilefni af 75 ára afmæli bandalagsins á árinu auk þess sem Íþróttabandalagið fékk viðurkenningu frá ÍSÍ sem Fyrirmyndarhérað ÍSÍ . Íþróttafólk Reykjavíkur 2019 . Frá vinstri Júlían Jóhann Karl Jóhannsson , íþróttakarl Reykjavíkur , Hallveig Jónsdótir og Guðbjörg Sverrisdóttir , körfuknattleiksliði Vals sem var valið kvennalið árins , Kristófer Acox og Páll Kolbeinsson , körfuknattleiksliði KR sem var valið karlalið árins , Margrét Lára Viðarsdóttir , íþróttakona Reykjavíkur Íþróttalið ársins í Reykjavík 2019 ásamt borgarstjóra og formanni ÍBR . Frá vinstri Ingvar Sverrisson , formaður ÍBR , Jón Arnór Stefánsson , körfuknattleiksliði KR , Hallveig Jónsdótir og Guðbjörg Sverrisdóttir , körfuknattleiksliði Vals , Kristófer Acox , körfuknattleiksliði KR , og Dagur B. Eggertsson , borgarstjóri í Reykjavík . Íþróttafólk Reykjavíkur 2019 . Frá vinstri Ingvar Sverrisson , formaður ÍBR , Júlían Jóhann Karl Jóhannsson , Íþróttakarl Reykjavíkur 2019 , Margrét Lára Viðarsdóttir , Íþróttakona Reykjavíkur 2019 , og Dagur B. Eggertsson , borgarstjóri .